سانس کے کثیرنواتی خلیوں کا وائرس

سانس کے کثیرنواتی خلیوں کا وائرس ( RSV ) سانس کی نالی میں سوزش پیدا کرنے والا ایک وائرس ہے۔  ابتدائی علامات اکثر صرف ہلکا زکام ہوتی ہیں۔ بعد ازاں بچوں میں برونکائیلائٹس یا نمونیا بھی ہو سکتا ہے۔  علامات، وائرس سے متاثر ہونے کے 2 سے 8 دن بعد شروع ہوتی ہیں۔  بوڑھے اور کم مدافعت والے افراد کوبھی سنگین بیماری لاحق ہو سکتی ہے۔  طویل مدتی پیچیدگیوں میں کھرکھراہٹ شامل ہو سکتی ہے۔ 

یہ عام طور پر ہوا یا اشیاء پر آلودہ بوندوں کے ذریعے پھیلتا ہے۔  یہ ممکنہ طور پر فضا میں بھی ہو سکتا ہے۔ آنکھوں یا ناک کے ذریعے انفیکشن کے بعد، وائرس بلائی اور زیریں سانس کے راستے کے سر حلمی (ایپی تھیلیم)خلیوں کو متاثر کرتا ہے، جس سے سوزش، خلیے کو نقصان اور تنفس کے راہ میں رکاوٹ پیدا ہوتی ہے۔  یہ ایک منفی حس، واحد اسٹرئینڈآر این اے وائرس ہے۔ Griffiths C, Drews SJ, Marchant DJ (January 2017) تشخیص ریئل ٹائم پی سی آر، اینٹی جن ٹیسٹنگ یا وائرل کلچرذریعے ہو سکتی ہے۔ 

احتیاطی تدابیر میں ہاتھ دھونا، چہرے کے ماسک، متاثرہ افراد کے ساتھ رابطے سے گریز، شامل ہیں، زیادہ خطرہ والے بچوں کو پالیویزوماب دیا جا سکتا ہے۔  60 سال سے زیادہ عمر والوں کے لیے RSV کے خلاف ایک ویکسین 2023 میں ریاستہائے متحدہ میں منظور کی گئی تھی  بنیادی طور پر علاج کی نوعیت مددگاری ہے اور اس میں آکسیجن، سی پی اے پی یا ناک سے تیز رواں آکسیجن شامل ہو سکتی ہے۔Jat, KR; Dsouza, JM; Mathew, JL (4 April 2022) تنفس کی کمی کی صورت میں، سانس کی نالی میں نللکی (انٹیوبیشن) اور میکانی باد کشی ( وینٹی لیشن) کے استعمال کی ضرورت ہو سکتی ہے. بچوں میں رباویرن استعمال کیا جا سکتا ہے، اگرچہ اس کا استعمال متنازع ہے.Simões EA, DeVincenzo JP, Boeckh M, Bont L, Crowe JE, Griffiths P, et a

(March 2015) زیادہ تر لوگ ایک یا دو ہفتوں میں ٹھیک ہو جاتے ہیں۔ 

آر ایس وی، ایک عام بیماری ہے۔  یہ اکثر مختلف حلقوں میں وبائی مرض کے طور پرپھیلتا ہے۔  سانس لینے میں دشواری کی وجہ سے یہ بچوں کے ہسپتال میں داخل ہونے کی سب سے عام وجہ ہے، نیز زندگی میں یہ انفیکشن دوبارہ بھی ہو سکتا ہے۔ یہ نمونیا اور اس کی وجہ سے اموات کی دوسری سب سے بڑی وجہ ہے۔ آر ایس وی، کی وجہ سے تقریباً 120,000 بچے سالانہ موت کا شکار ہوتے ہیں-، ترقی یافتہ دنیا میں اموات کی شرح نہ ہونے کے برابر ہے -  اس عارضہ کی سبب برطانیہ میں ہر سال تقریباً 8,500 بالغ افراد موت کے منہ میں چلے جاتے ہیں۔  یہ عام طور پر سردیوں کے مہینوں میں ہوتا ہے۔  یہ وائرس 1956 میں دریافت ہوا تھا۔ 

 حوالہ جات 

زمرہ:سانس کے کثیرنواتی خلیوں کا وائرس
زمرہ:تنفسی امراض